b'\n_START_ARTICLE_\nSonatine\n_START_SECTION_\nTrama\n_START_PARAGRAPH_\nKitano interpreta a Murakawa, un executor de la yakuza de\xc2\xa0T\xc3\xb2quio\xc2\xa0cansat de la vida de g\xc3\xa0ngster. Aquest \xc3\xa9s enviat pel seu cap a Okinawa, presumptament per fer de mitjancer d\'una disputa entre els seus aliats, els clans Nakamatsu i Anan. Murakawa sospita obertament sobre aquesta assignaci\xc3\xb3 com un intent d\'eliminar-lo a ell i als seus companys; Takahashi tamb\xc3\xa9 recela de la missi\xc3\xb3 per\xc3\xb2 finalment tamb\xc3\xa9 hi va amb els seus homes. Un cop a Okinawa veuen\xc2\xa0que la disputa \xc3\xa9s insignificant, i mentre es pregunten per qu\xc3\xa8 han estat enviats all\xc3\xa0, la seva seu provisional \xc3\xa9s bombardejada i \xc3\xa9s aleshores quan comen\xc3\xa7a la disputa, que deixa diversos dels seus homes morts._NEWLINE_Els supervivents fugen a una caseta al costat de la platja que pertany a un germ\xc3\xa0 d\'un dels membres del clan Nakamatsu i all\xc3\xa0 decideixen esperar que finalitzi el conflicte. All\xc3\xa0 motivats per Murakawa passen les hores a la platja, enmig de bromes i jocs infantils que\xc2\xa0freq\xc3\xbcentment tenen un vessant violent, com ara petites batalles amb focs d\'artifici o la\xc2\xa0ruleta russa.\n_START_SECTION_\nProducci\xc3\xb3\n_START_PARAGRAPH_\nLa pel\xc2\xb7l\xc3\xadcula va ser concebut amb quatre escenes b\xc3\xa0siques; la Yakuza havent d\'anar a Okinawa, la Yakuza arribant a Okinawa, l\'escena de l\'autometralladora i el tret su\xc3\xafcida del protagonista. Kitano va dir que la seva t\xc3\xa8cnica de tir \xc3\xa9s espont\xc3\xa0nia dins dels par\xc3\xa0metres que li va permetre la pel\xc2\xb7l\xc3\xadcula per omplir l\'espai buit entre aquestes quatre escenes entre si._NEWLINE_El t\xc3\xadtol Sonatine ve del terme musical sonatina. Kitano va dir que quan aprenia a tocar el piano, arriba un moment en qu\xc3\xa8 s\'arriba a les sonatines i l\'aprenent ha de decidir cap a on vol continuar, si cap a el cl\xc3\xa0ssic, jazz o m\xc3\xbasica popular; marcant doncs un punt de decisi\xc3\xb3 crucial del que far\xc3\xa0. Aquest punt es refereix al personatge de Murakawa en la pel\xc2\xb7l\xc3\xadcula._NEWLINE_El cartell de la pel\xc2\xb7l\xc3\xadcula \xc3\xa9s un potser d\'un peix napole\xc3\xb3\xc2\xa0travessat amb una llan\xc3\xa7a. Kitano va dir que aquest tipus de peixos eren molt comuns a l\'oce\xc3\xa0 del sud del Jap\xc3\xb3, per\xc3\xb2 han estat decreixent. Va utilitzar la imatge senzillament perqu\xc3\xa8 el contrast del peix clavat s\'assemblava a ell.\n_START_SECTION_\nAcollida, cr\xc3\xadtica i taquilla\n_START_PARAGRAPH_\nSonatine\xc2\xa0va ser un frac\xc3\xa0s comercial quan es va estrenar inicialment al Jap\xc3\xb3 on Kitano era nom\xc3\xa9s percebut com un popular comediant owarai, i el p\xc3\xbablic no estava preparat, ni va ser capa\xc3\xa7 d\'acceptar-lo com un g\xc3\xa0ngster cre\xc3\xafble de cinema negre. Tanmateix, Kitano encara no era fam\xc3\xb3s a l\'estranger i la pel\xc2\xb7l\xc3\xadcula es va beneficiar d\'aquesta situaci\xc3\xb3, especialment al mercat europeu._NEWLINE_L\'acollida per part de la cr\xc3\xadtica occidental va ser generalment positiva. A\xc2\xa0Rotten Tomatoes\xc2\xa0suma un 88% de 25 cr\xc3\xadtics professionals fent una valoraci\xc3\xb3 positiva, amb una mitjana de 7.4 sobre 10. Roger Ebert, que va donar a la pel\xc2\xb7l\xc3\xadcula 3,5 de 4 estrelles, va dir que el film mostra que les pel\xc2\xb7l\xc3\xadcules de g\xc3\xa0ngster no necessiten tenir "di\xc3\xa0legs est\xc3\xbapids, acci\xc3\xb3 sense pausa i gore gratu\xc3\xaft" i que li va recordar a\xc2\xa0Le Samoura\xc3\xaf. Rob Mackie del The Guardian el va anomenar com "una obra llarga contemplativa i pac\xc3\xadfica, esquitxada per moments de viol\xc3\xa8ncia extrema" i li va donar quatre de cinc estrelles. Scott Tobias de The A.V. Club\xc2\xa0escriu la pel\xc2\xb7l\xc3\xadcula com "una inhalaci\xc3\xb3 d\'aire fresc del vell g\xc3\xa8nere yakuza (...)" Complex\xc2\xa0situa a\xc2\xa0Sonatine segona a la seva llista de les 25 millors pel\xc2\xb7l\xc3\xadcules de Yakuza, darrere de\xc2\xa0Jingi Naki Tatakai. Jasper Sharp, escrivint pel British Film Institut, la va posar com una de les 10 millors pel\xc2\xb7l\xc3\xadcules japoneses de g\xc3\xa0ngsters._NEWLINE_Sonatine\xc2\xa0va ser projectada a la secci\xc3\xb3 "Un\xc2\xa0Certain Regard" del Festival de Cinema de Cannes de 1993\xc2\xa0L\'Editor franc\xc3\xa8s i aficionat al cinema, Jean-Pierre Dionnet (Canal+\xc2\xa0/\xc2\xa0Studio Canal), va informar a una entrevista, que alg\xc3\xba va conv\xc3\xa8ncer Alain Delon per mirar Sonatine argumentant que Kitano era un aficionat de Le Samoura\xc3\xaf\xc2\xa0protagonitzat per ell.\xc2\xa0Delon va quedar sorpr\xc3\xa9s i parlant sobre l\'actuaci\xc3\xb3 de Kitano, va dir "Que \xc3\xa9s aix\xc3\xb2? [...], aix\xc3\xb2 no \xc3\xa9s un actor [...], nom\xc3\xa9s t\xc3\xa9 tres expressions facials i ell gaireb\xc3\xa9 no parla." La majoria de professionals al voltant de Dionnet van tenir la mateixa reacci\xc3\xb3, per\xc3\xb2 l\'editor franc\xc3\xa8s havia quedat colpejat i desconcertat per aquest g\xc3\xa8nere nou. Va contactar amb el distribu\xc3\xafdor japon\xc3\xa8s per tal de comprar la llic\xc3\xa8ncia per Sonatine, per\xc3\xb2 la seva petici\xc3\xb3 va ser refusada. Dionnet Va haver d\'insistir diversos mesos per finalment descobrir que\xc2\xa0Shochiku  no volia publicar\xc2\xa0Sonatine a l\'estranger, dient que la pel\xc2\xb7l\xc3\xadcula era "massa japonesa" i no seria acceptada, ni entesa, per audi\xc3\xa8ncies occidentals malgrat haver fracassat tamb\xc3\xa9 comercialment al Jap\xc3\xb3.\xc2\xa0Dionnet va arribar a un acord amb Shochiku argumentant que el p\xc3\xbablic franc\xc3\xa8s no coneixia la carrera de Kitano i acceptaria el seu car\xc3\xa0cter violent m\xc3\xa9s f\xc3\xa0cilment. Va comprar Sonatine i tres pel\xc2\xb7l\xc3\xadcules m\xc3\xa9s de Kitano:\xc2\xa0Violent Cop, Boiling Point i m\xc3\xa9s tard, Kids Return. El 1995, Sonatine va entrar al 13\xc3\xa8 Festival du Film Policier de Cognac\xc2\xa0a\xc2\xa0Fran\xc3\xa7a, on va ser lloada per la cr\xc3\xadtica. Sonatine, seguida per les altres tres pel\xc2\xb7l\xc3\xadcules van ser retransmeses al canal franc\xc3\xa8s Canal+ uns quants mesos m\xc3\xa9s tard.\xc2\xa0Dos\xc2\xa0anys despr\xc3\xa9s al canal Franco-Alemany\xc2\xa0Arte\xc2\xa0i seguida al cap de poc de la publicaci\xc3\xb3, incloent un\xc2\xa0DVD disponible a la col\xc2\xb7lecci\xc3\xb3 de Dionnet "Asian Classics"._NEWLINE_A Nord Am\xc3\xa8rica\xc2\xa0Sonatine va ser estrenada als cinemes a l\'abril de 1998 i dos anys despr\xc3\xa9s\xc2\xa0Quentin Tarantino va publicar la pel\xc2\xb7l\xc3\xadcula en una edici\xc3\xb3 subtitulada com a part de la seva col\xc2\xb7lecci\xc3\xb3\xc2\xa0Rolling Thunder Pictures.\n_START_SECTION_\nPremis\n_START_PARAGRAPH_\nSonatine va guanyar el Cariddi D\'oro premi per la millor pel\xc2\xb7l\xc3\xadcula el 1993 al\xc2\xa0Taormina Film Fest. Aya Kokumai va rebre el premi al millor debut als 3rs Japan Film Professional Awards\xc2\xa0per la seva actuaci\xc3\xb3. La banda sonora de la pel\xc2\xb7l\xc3\xadcula va guanyar  el Premi de l\'Acad\xc3\xa8mia japonesa per la seva m\xc3\xbasica el 1994.\xc2\xa0L\'any\xc2\xa01995, va ser premiat amb l\'elecci\xc3\xb3 de la cr\xc3\xadtica al Festival du Film Policier de Cognac.'